proxectonos/corpus_dominio_legal_administrativo_tmp huggingface dataset:
CORRECCIÓN de erros. Resolución do 13 de xuño de 2011 pola que se acorda a publicación da normativa sobre permanencia nas titulacións de grao e máster, aprobada no Consello Social do 5 de xuño de 2012.
Universidade de Santiago de Compostela — III. Outras disposicións — 10/06/2013

Advertidos erros na resolución publicada no Diario Oficial de Galicia número 136, do 17 de xullo de 2012, cómpre realizar a seguinte corrección:
Na páxina 28452, artigo 4.1, Réxime de convocatorias, onde di: «1. Con independencia das oportunidades previstas en cada convocatoria, o alumnado poderá concorrer a un máximo de catro convocatorias para estudos de grao e dúas para o resto dos estudos de máster. Para estes efectos entenderase que os alumnos teñen dereito a unha convocatoria por curso», debe dicir: «1. Con independencia das oportunidades previstas en cada convocatoria, o alumnado poderá concorrer a un máximo de catro convocatorias para estudos de grao e máster conducentes a exercicio de profesións reguladas, e dúas para o resto dos estudos de máster. Para estes efectos entenderase que os alumnos teñen dereito a unha convocatoria por curso».
RESOLUCIÓN do 4 de xuño de 2013 pola que se corrixen os erros advertidos na Resolución do 8 de abril de 2013 pola que se fai pública a relación de postos de traballo de persoal funcionario de administración e servizos.
Universidade da Coruña — III. Outras disposicións — 10/06/2013

Advertidos erros no anexo da Resolución do 8 de abril de 2013 (DOG núm. 73, do 16 de abril), da Universidade da Coruña, pola que se fai pública a relación de postos de traballo de persoal funcionario de administración e servizos desta universidade, esta reitoría, ao abeiro do previsto no artigo 105.2 da Lei 30/1992, do 26 de novembro, de réxime xurídico das administracións públicas e do procedemento administrativo común, procede á rectificación nos termos que se indican no anexo que se xunta.
A Coruña, 4 de xuño de 2013
Onde di:
Debe dicir:
Onde di:
Debe dicir:
Onde di:
Debe dicir:
Onde di:
Debe dicir:
Onde di:
Debe dicir:
CORRECCIÓN de erros. Orde do 11 de xuño de 2013 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2013.
Consellería de Traballo e Benestar — III. Outras disposicións — 05/07/2013

Advertidos erros na Orde do 11 de xuño de 2013 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2013, publicada no Diario Oficial de Galicia nº 116, do 19 de xuño de 2003, cómpre facer as seguintes correccións:
– Na páxina 23664 do referido DOG, no punto 5.c) da base terceira, onde di: «Pola constitución da empresa en zona desfavorecida ou de montaña (anexo VII), 10 puntos», debe dicir: «Pola constitución da empresa en zona desfavorecida ou de montaña (anexo IX), 10 puntos».
– Incorporar o anexo IX á dita orde.
CORRECCIÓN de erros. Resolución do 7 de xuño de 2013 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape á reorientación e competitividade das pemes galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 09/07/2013

Advertidos erros na referida resolución, publicada no DOG nº 114, do 17 de xuño de 2013, procede facer a seguinte corrección:
Na páxina 23230, no artigo 9.5, engádense os seguintes parágrafos:
«De conformidade co establecido no artigo 71 da Lei 30/1992, se a solicitude non reúne algún dos requisitos exixidos nestas bases reguladoras, requirirase o interesado para que, nun prazo de dez días hábiles, emende a falta ou achegue os documentos preceptivos. Neste requirimento farase indicación expresa de que, se así non o fixer, se dará por desistido da súa petición, logo da correspondente resolución.
Por tratarse dun procedemento de concorrencia competitiva, e de conformidade co establecido nos artigos 59.6.b) e 60 da Lei 30/1992, os requirimentos de emenda citados realizaranse preferentemente mediante a publicación no DOG e producirán os mesmos efectos que a notificación individualizada. Esta publicación tamén se realizará na páxina web do Igape no enderezo www.tramita.igape.es, ao cal se remitirá desde o texto publicado no DOG, e poderase indicar que os seguintes actos administrativos deste procedemento serán notificados a través do citado enderezo. Excepcionalmente, se a instrución do procedemento o aconsella, o órgano competente poderá substituír esta publicación no DOG e na web, pola notificación individualizada de conformidade co establecido no artigo 59 da Lei 30/1992».
CORRECCIÓN de erros. Resolución do 22 de maio de 2013 pola que se lle dá publicidade ao acordo do Consello de Dirección que aproba as bases reguladoras das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 09/07/2013

Advertidos erros na referida resolución, publicada no DOG nº 102, do 30 de maio de 2013, procede facer a seguinte corrección:
Na páxina 19271, no artigo 8.5, engádense os seguintes parágrafos:
«De conformidade co establecido no artigo 71 da Lei 30/1992, se a solicitude non reúne algún dos requisitos exixidos nestas bases reguladoras, requirirase o interesado para que, nun prazo de dez días hábiles, emende a falta ou achegue os documentos preceptivos. Neste requirimento farase indicación expresa de que, se así non o fixer, se dará por desistido da súa petición, logo da correspondente resolución.
Por tratarse dun procedemento de concorrencia competitiva, e de conformidade co establecido nos artigos 59.6.b) e 60 da Lei 30/1992, os requirimentos de emenda citados realizaranse preferentemente mediante a publicación no DOG e producirán os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, ao cal se remitirá desde o texto publicado no DOG, e poderase indicar que os seguintes actos administrativos deste procedemento serán notificados a través do citado enderezo. Excepcionalmente, se a instrución do procedemento o aconsella, o órgano competente poderá substituír esta publicación no DOG e na web pola notificación individualizada de conformidade co establecido no artigo 59 da Lei 30/1992».
CORRECCIÓN de erros. Resolución do 20 de maio de 2013 pola que se lle dá publicidade ao acordo do Consello de Dirección que aproba as bases reguladoras das axudas do Igape ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional, e se procede á súa convocatoria en réxime de concorrencia competitiva en colaboración coa Axencia Galega de Innovación (Gain).
Instituto Galego de Promoción Económica — III. Outras disposicións — 09/07/2013

Advertidos erros na referida resolución, publicada no DOG nº 107, do 6 de xuño de 2013, procede facer a seguinte corrección:
Na páxina 20850, no artigo 8.5, engádense os seguintes parágrafos:
«De conformidade co establecido no artigo 71 da Lei 30/1992, se a solicitude non reúne algún dos requisitos exixidos nestas bases reguladoras, requirirase o interesado para que, nun prazo de dez días hábiles, emende a falta ou achegue os documentos preceptivos. Neste requirimento farase indicación expresa de que, se así non o fixer, se dará por desistido da súa petición, logo da correspondente resolución.
Por tratarse dun procedemento de concorrencia competitiva, e de conformidade co establecido nos artigos 59.6.b) e 60 da Lei 30/1992, os requirimentos citados de emenda realizaranse preferentemente mediante publicación no DOG e producirán os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, ao cal se remitirá desde o texto publicado no DOG, e poderase indicar que os seguintes actos administrativos deste procedemento serán notificados a través do citado enderezo. Excepcionalmente, se a instrución do procedemento o aconsella, o órgano competente poderá substituír esta publicación no DOG e na web pola notificación individualizada de conformidade co establecido no artigo 59 da Lei 30/1992».
ORDE do 1 de xullo de 2013 pola que se suprime o Rexistro Auxiliar da Secretaría Xeral de Medios.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/07/2013

A Secretaría Xeral de Medios, é un organo superior e de dirección dependente funcionalmente da Presidencia da Xunta e organicamente da Vicepresidencia e Consellería de Presidencia, Administracións Públicas e Xustiza, segundo dispón o Decreto 234/2012, do 5 de decembro, polo que se establecen os órganos superiores e de dirección dependentes da Presidencia da Xunta de Galicia.
A Secretaría Xeral de Medios trasladouse da rúa do Hórreo, nº 62, Santiago de Compostela, ás dependencias do Edificio Administrativo de San Caetano, onde se atopa o Rexistro Xeral. En consecuencia, o Rexistro Auxiliar da Secretaría Xeral de Medios, necesario ata agora no enderezo anterior, pasa a ser innecesario posto que esta secretaría xeral pode servirse do Rexistro Xeral.
Todas estas modificacións fanse co obxecto de adaptarse á situación actual, tendo sempre en conta os principios de eficacia e economía que deben inspirar a actuación e a organización administrativa.
O Decreto 191/2011, do 22 de setembro, de organización e funcionamento dos rexistros da Administración Xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas por proposta da consellería ou entidade correspondente logo de informe da oficina de Rexistro Xeral.
Conforme o anterior, resulta preciso proceder a supresión do Rexistro Auxiliar do Rexistro Xeral da Xunta de Galicia da Secretaría Xeral de Medios (rúa do Horreo, nº 62, Santiago de Compostela).
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único. Suprimir o Rexistro Auxiliar do Rexistro Xeral da Xunta de Galicia da Secretaría Xeral de Medios (rúa do Horreo, nº 62, Santiago de Compostela).
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de xullo de 2013
RESOLUCIÓN do 28 de maio de 2013 pola que se dá publicidade aos convenios de colaboración subscritos pola Axencia Turismo de Galicia no primeiro cuadrimestre do ano 2013.
Axencia Turismo de Galicia — III. Outras disposicións — 05/06/2013

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios de colaboración subscritos pola Axencia Turismo de Galicia, nos meses de xaneiro, febreiro, marzo e abril do ano 2013, que se incorpora como anexo a esta resolución.
Santiago de Compostela, 28 de maio de 2013
CORRECCIÓN de erros. Resolución do 18 de marzo de 2013 pola que se aproban os criterios xerais do Plan xeral de control tributario 2013.
Axencia Tributaria de Galicia — III. Outras disposicións — 05/06/2013

Advertido erro na dita resolución, na versión en galego, publicada no
Diario Oficial de Galicia
nº 66, do 5 de abril de 2013, cómpre facer a seguinte corrección:
Na páxina 10054, terceiro parágrafo, último inciso, onde di:
«Neste sentido, seguirase afondando no desenvolvemento de aplicacións informáticas que combinen ambas as dúas fontes de información e permitan, dun xeito automatizado, detectar con fiabilidade os supostos de incumprimentos tributarios, mediante unha selección axeitada de contribuíntes, para mellorar desta forma a eficiencia na acción comprobadora...» Debe dicir: «Neste sentido, seguirase afondando no desenvolvemento de aplicacións informáticas que permitan, dun xeito automatizado, detectar con fiabilidade os supostos de incumprimentos tributarios, mediante unha selección adecuada de contribuíntes, para mellorar desta forma a eficiencia na acción comprobadora».
ORDE do 22 de maio de 2013 pola que se autoriza a posta en funcionamento do Instituto de Educación Secundaria do Milladoiro no concello de Ames, provincia da Coruña.
Consellería de Cultura, Educación e Ordenación Universitaria — III. Outras disposicións — 03/06/2013

Polo Decreto 49/2013, do 21 de marzo, creouse o Instituto de Educación Secundaria do Milladoiro no concello de Ames.
En consecuencia, de conformidade co establecido no Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria, que establece a competencia desta en materia de creación, supresión, transformación, clasificación, autorización e organización dos centros escolares; e en aplicación da disposición derradeira primeira do Decreto 49/2013, do 21 de marzo,
Artigo único. Autorízase a posta en funcionamento do centro cuxos datos figuran a seguir:
Provincia: A Coruña.
Concello: Ames.
Localidade: Biduído.
Enderezo: Travesa do Porto, s/n.
Código do centro: 15032807.
Denominación: Instituto de Educación Secundaria do Milladoiro.
Unidades: 16 de educación secundaria obrigatoria e 4 de bacharelato.
Disposición derradeira primeira
Autorízase a persoa titular da Dirección Xeral de Centros e Recursos Humanos para adoptar todos os actos e medidas necesarias para a aplicación desta orde.
Disposición derradeira segunda
Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 22 de maio de 2013
RESOLUCIÓN do 24 de maio de 2013, da Secretaría Xeral Técnica da Consellería Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no primeiro cuadrimestre do ano 2013.
Consellería de Cultura, Educación e Ordenación Universitaria — III. Outras disposicións — 03/06/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no último cuadrimestre por esta consellería.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de xaneiro, febreiro, marzo e abril do ano 2013, que se incorpora como anexo a esta resolución.
Santiago de Compostela, 24 de maio de 2013
ORDE do 15 de maio de 2013 pola que se modifica a autorización do centro privado San Narciso do concello de Marín (Pontevedra).
Consellería de Cultura, Educación e Ordenación Universitaria — III. Outras disposicións — 03/06/2013

A titularidade do centro privado San Narciso do concello de Marín solicita o cambio desa titularidade do centro educativo.
Mediante escritura pública notarial, outorgada ante o notario José María García Pedraza, Padres Paules cede a titularidade do centro educativo a favor de Junior´s Servicios Integrales, S.L.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado San Narciso, código 36004526, a favor de Junior´s Servicios Integrales, S.L.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de maio de 2013
CORRECCIÓN de erros. Orde do 3 de maio de 2013 pola que se acorda a cesión en propiedade dun surtidor de gasóleo, propiedade da Comunidade Autónoma de Galicia, á Confraría de Pescadores de Lira.
Consellería do Medio Rural e do Mar — III. Outras disposicións — 03/06/2013

Advertidos erros na orde publicada no
Diario Oficial de Galicia
número 96, do 22 de maio de 2013, cómpre realizar as seguintes correccións:
Na páxina 17792 a letra e) do artigo 2, onde di: «A entidade cesionaria realizará todos os trámites necesarios para o cambio de titularidade do ben cedido no rexistro marítimo da capitanía marítima correspondente, e serán pola súa conta todos os gastos que estes trámites orixinen», debe eliminarse do articulado da orde.
Na páxina 17792 no artigo 4, onde di: «Corresponde á consellería competente en materia de patrimonio verificar a aplicación da embarcación citada no artigo 1 ao fin para o cal é cedida. Para isto poderá adoptar cantas medidas sexan necesarias», debe decir: «Corresponde á consellería competente en materia de patrimonio verificar a aplicación do surtidor citado no artigo 1 ao fin para o que é cedido. Para isto poderá adoptar cantas medidas sexan necesarias».
RESOLUCIÓN do 24 de maio de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 31 de agosto de 2012 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia número 171, do 7 de setembro).
Consellería de Traballo e Benestar — III. Outras disposicións — 04/06/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C 472.6 e 12.04.322C 481.3 ao abeiro da Orde do 31 de agosto de 2012 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, cofinanciado polo Fondo Social Europeo, e se procede á súa convocatoria para o ano 2012, e da Orde de 14 do decembro de 2012 (
Diario Oficial de Galicia
número 243, do 21 de decembro) pola que se ampliou o crédito das ditas aplicacións.
Estas axudas están cofinanciadas polo Fondo Social Europeo ao 80 % no tema prioritario 71, eixe 2 do programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 31 de agosto de 2012 pola que se establecen as bases reguladoras do Programa de incentivos ás empresas de inserción laboral (EIL), cofinanciado polo Fondo Social Europeo, e se procede á súa convocatoria para o ano 2012 (
Diario Oficial de Galicia
número 171, do 7 de setembro).
Santiago de Compostela, 24 de maio de 2013
RESOLUCIÓN do 24 de maio de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 10 de setembro de 2012 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede a súa convocatoria para o ano 2012 (Diario Oficial de Galicia número 178, do 18 de setembro).
Consellería de Traballo e Benestar — III. Outras disposicións — 04/06/2013

En cumprimiento do disposto no artigo 15.1 da Lei 9/2007, do 13 de xuño, de subvencións de Galicia,
Ordear a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C 481.4, 12.04. 322C 481.5 e 12.04.322C 481.6 ao abeiro da Orde do 10 de setembro de 2012 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede a súa convocatoria para o ano 2012.
Convocatoria: Orde do 10 de setembro de 2012 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede a súa convocatoria para o ano 2012 (Diario Oficial de Galicia número 178, do 18 de setembro).
Santiago de Compostela, 24 de maio de 2013
RESOLUCIÓN do 24 de maio de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 21 de agosto de 2012 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2012 (Diario Oficial de Galicia número 161, do 24 de agosto).
Consellería de Traballo e Benestar — III. Outras disposicións — 04/06/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C.470.1 e 12.04.322C.472.5, ao abeiro da Orde do 21 de agosto de 2012 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2012.
O programa de apoio ás iniciativas locais de emprego (ILES) é cofinanciable polo Fondo Social Europeo, nunha porcentaxe do 80 %, no eixe 2, tema prioritario 80 do programa operativo Galicia do Fondo Social Europeo no marco da converxencia, aprobado pola decisión da Comisión Europea C (2007) 6733, do 18 de decembro de 2007.
Convocatoria: Orde do 21 de agosto de 2012 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2012 (
Diario Oficial de Galicia
número 161, do 24 de agosto).
Santiago de Compostela, 24 de maio de 2013
RESOLUCIÓN do 24 de maio de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 3 de agosto de 2012 pola que se establecen as bases reguladoras do Programa de incentivos á formación e contratación –Programa Forcon- cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia número 155, do 14 de agosto).
Consellería de Traballo e Benestar — III. Outras disposicións — 04/06/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322C.472.3 ao abeiro da Orde do 3 de agosto de 2012 pola que establecen as bases reguladoras do programa de incentivos á formación e contratación –Programa Forcon–, cofinanciado polo Fondo Social Europeo, e se procede a súa convocatoria para o ano 2012.
Estas axudas son financiables polo Fondo Social Europeo ao 80 % no PO FSE Galicia 2007-2013, no eixe 2 e tema prioritario 66.
Convocatoria: Orde do 3 de agosto de 2012 pola que se establecen as bases reguladoras do programa de incentivos á formación e contratación –Programa Forcon– cofinanciado polo Fondo Social Europeo, e se procede a súa convocatoria para o ano 2012 (
Diario Oficial de Galicia
número 155, do 14 de agosto).
Santiago de Compostela, 24 de maio de 2013
RESOLUCIÓN do 24 de maio de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 6 de agosto de 2012 pola que se establecen as bases reguladoras do Programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia número 155, do 14 de agosto).
Consellería de Traballo e Benestar — III. Outras disposicións — 04/06/2013

En cumprimento do disposto no artigo 15.1 da Lei 9/2007, de 13 de xuño, de subvencións de Galicia,
Ordear a publicación no
Diario Oficial de Galicia
das subvencións concedidas con cargo ás aplicacións orzamentarias 12.04.322C.472.1, 12.04.322C.472.3, 12.04.322C.472.4 e 12.04.322C.472.6 ao abeiro da Orde de 6 de agosto de 2012 pola que se establecen as bases reguladoras do Programa de incentivos á contratación das persoas traballadoras, cofinanciado polo Fondo Social Europeo, e se procede a súa convocatoria para o ano 2012.
Estas axudas son financiables polo Fondo Social Europeo ao 80 % no PO FSE Galicia 2007-2013, no eixe 2 e temas prioritarios 66, 69 e 71 e no eixe 1 tema prioritario 63.
Convocatoria: Orden de 6 de agosto de 2012 pola que se establecen as bases reguladoras do Programa de incentivos á contratación das persoas traballadoras, cofinanciado polo Fondo Social Europeo, e se procede a súa convocatoria para o ano 2012 (
Diario Oficial de Galicia
número 155, do 14 de agosto).
Santiago de Compostela, 24 de maio de 2013
TR 349B Programa de incentivos á contratación indefinida
inicial a tempo parcial (Programa CONIIP)
TR 349E Programa de incentivos ao emprego, orientación
e formación (Programa Emporfor)
RESOLUCIÓN do 24 de maio de 2013, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 24 de agosto de 2012 pola que se establecen as bases reguladoras do Programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia número 166, do 31 de agosto).
Consellería de Traballo e Benestar — III. Outras disposicións — 04/06/2013

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322C.480.0 ao abeiro da Orde do 24 de agosto de 2012 pola que se establecen as bases reguladoras do Programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2012.
Este programa está cofinanciado polo Fondo Social Europeo, nunha porcentaxe do 80 por cento, no tema prioritario 69 do eixe 2, a través do programa operativo de Galicia do Fondo Social Europeo no marco do obxectivo de converxencia, aprobado pola Decisión da Comisión Europea C (2007) 6733, do 18 de decembro de 2007, CCI 2007ES051PO004.
Convocatoria: Orde do 24 de agosto de 2012 pola que se establecen as bases reguladoras do Programa de incentivos para promover a afiliación á Seguridade Social das persoas cotitulares ou titulares de explotacións agrararias, cofinanciado polo Fondo Social Europeo, e se procede á súa convocatoria para o ano 2012 (Diario Oficial de Galicia número 166, do 31 de agosto).
Santiago de Compostela, 24 de maio de 2013
CORRECCIÓN de erros. Orde do 30 de maio de 2013 pola que se convocan axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial, en centros sostidos con fondos públicos, no curso escolar 2013/2014.
Consellería de Cultura, Educación e Ordenación Universitaria — III. Outras disposicións — 04/06/2013

Advertido erro na páxina 19547 do anexo I, letra B) da mencionada orde, publicada no DOG nº 103, do venres 31 de maio de 2013, onde di:
ESTUDOS QUE REALIZA NO CURSO 2012/2013.
Debe dicir:
ESTUDOS QUE REALIZA NO CURSO 2013/2014.
Por isto, é preciso substituír a primeira páxina do anexo publicado pola que se achega a continuación:
ORDE do 24 de maio de 2013 pola que se crea o Rexistro da Axencia para a Modernización Tecnolóxica de Galicia (Amtega).
Vicepresidencia e Consellería de Presidencia, Administracións Públicas e Xustiza — III. Outras disposicións — 04/06/2013

A Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na súa disposición adicional terceira, autorizou a creación da Axencia para a Modernización Tecnolóxica de Galicia (Amtega) adscrita á Presidencia da Xunta de Galicia.
En desenvolvemento desta autorización aprobouse o Decreto 252/2011, do 15 de decembro, polo que se crea a Axencia para a Modernización Tecnolóxica de Galicia e se aproban os seus estatutos. A Amtega constituíuse o 9 de marzo de 2012 mediante celebración da sesión constitutiva do seu Consello Reitor.
Tendo en conta a especificidade da natureza das actividades da Amtega, a súa cualificación como entidade pública instrumental do sector público autonómico, o volume do seu traballo, e mesmo a súa localización, fan necesario a creación dun rexistro auxiliar conforme o previsto no artigo 8 do Decreto 191/2011, do 22 de setembro.
O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas por proposta da consellería ou entidade correspondente logo de informe da Oficina de Rexistro Xeral.
Conforme o anterior, resulta preciso proceder á creación do Rexistro da Axencia para a Modernización Tecnolóxica de Galicia, sito no Centro de Innovación Cultural e Modernización Tecnolóxica de Galicia (CINC), Cidade da Cultura de Galicia, Monte Gaiás, s/n, 15781 Santiago de Compostela.
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Créase o Rexistro da Axencia para a Modernización Tecnolóxica de Galicia, sito no Centro de Innovación Cultural e Modernización Tecnolóxica de Galicia (CINC), Cidade da Cultura de Galicia, Monte Gaiás, s/n, 15781 Santiago de Compostela.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 24 de maio de 2013
ORDE do 24 de maio de 2013 pola que se crea a Oficina de Rexistro da Axencia Tributaria de Galicia e se aproba o cambio de denominación dos rexistros existentes nas delegacións da Axencia Tributaria de Galicia nas cidades da Coruña e Ourense.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/06/2013

O Decreto 202/2012, do 18 de outubro, polo que se crea a Axencia Tributaria de Galicia e se aproba o seu estatuto, dispón no seu artigo 1.1 que a Axencia Tributaria de Galicia é unha axencia pública autonómica das previstas e reguladas na Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas por proposta da consellería ou entidade correspondente logo de informe da Oficina de Rexistro Xeral.
Tendo en conta a anterior situación e co fin de facilitar o acceso dos cidadáns aos arquivos e rexistros públicos tal e como dispón o artigo 37 da Lei 30/1992, do 26 de novembro, de réxime xurídico das administracións públicas e do procedemento administrativo común, e como consecuencia da creación da Axencia Tributaria de Galicia, resulta preciso proceder á creación dunha oficina de rexistro propia nos servizos centrais da Axencia Tributaria de Galicia e a modificar a denominación dos rexistros existentes na antiga Xefatura Territorial da Consellería de Facenda da Coruña e da Xefatura Territorial da Consellería de Facenda de Ourense.
Polo exposto, e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo 1
Créase a Oficina de Rexistro da Axencia Tributaria de Galicia, sita na rúa Pastoriza nº 8, 15871 de Santiago de Compostela.
Artigo 2
Modifícase a denominación dos seguintes rexistros:
O Rexistro da antiga Xefatura Territorial da Consellería de Facenda da Coruña, que pasa a denominarse Rexistro da Delegación da Axencia Tributaria de Galicia na Coruña, sito na praza de Pontevedra nº 22.
O Rexistro da antiga Xefatura Territorial da Consellería de Facenda de Ourense, que pasa a denominarse Rexistro da Delegación da Axencia Tributaria de Galicia en Ourense, sito na rúa Xoán XXIII, nº 33.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 24 de maio de 2013
RESOLUCIÓN do 14 de maio de 2013, da Secretaría Xeral Técnica da Consellería de Medio Ambiente, Territorio e Infraestruturas, pola que se lles dá publicidade aos convenios de colaboración subscritos por esta consellería no primeiro cuadrimestre de 2013.
Consellería de Medio Ambiente, Territorio e Infraestruturas — III. Outras disposicións — 03/06/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
núm. 136, do 14 de xuño), imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería de Medio Ambiente, Territorio e Infraestruturas no primeiro cuadrimestre do ano 2013 que se incorpora como anexo a esta resolución.
Santiago de Compostela, 14 de maio de 2013
ORDE do 23 de maio de 2013 pola que se determina o importe máximo das axudas que se poderán outorgar no exercicio orzamentario de 2013 ao abeiro do Plan de vivenda 2005-2008, regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
Consellería de Medio Ambiente, Territorio e Infraestruturas — III. Outras disposicións — 03/06/2013

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas atenderanse da forma que será establecida mediante ordes anuais da Consellería de Vivenda e Solo.
A disposición transitoria cuarta do Decreto 402/2009, do 22 de outubro, polo que se establecen as axudas públicas en materia de vivenda con cargo á Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012, establece que as axudas derivadas de situacións creadas ao abeiro de plans anteriores seguirán a súa tramitación, rexéndose de acordo coa súa normativa de orixe.
O Decreto 79/2009, do 19 de abril, polo que se estableceu a estrutura orgánica da Xunta de Galicia, suprimiu a Consellería de Vivenda e Solo. A Consellería de Medio Ambiente, Territorio e Infraestruturas asume as competencias en materia de vivenda e solo en virtude do Decreto 44/2012, do 19 de xaneiro, polo que se establece a súa estrutura orgánica.
Por todo o anterior e en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Para os efectos do disposto no artigo 6 do Decreto 18/2006, do 26 de xaneiro, e para lles dar cobertura aos expedientes que acaden no exercicio 2013 a fase de concesión, indícase a aplicación do estado de gastos dos orzamentos xerais da Comunidade Autónoma de Galicia para o ano 2013, onde figura o crédito con cargo ao cal serán atendidas as axudas previstas no citado decreto:
– Para a adquisición de vivenda protexida, usada e promoción para uso propio por parte de familias e institucións sen ánimo de lucro corresponde a aplicación orzamentaria 07.81.451B.780.1, por un importe máximo de 420.000 €.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de maio de 2013
DECRETO 79/2013, do 30 de maio, polo que se concede a Medalla Castelao.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/06/2013

En atención aos méritos que neles concorren, por proposta do vicepresidente e conselleiro de Presidencia, Administracións Públicas e Xustiza, e logo da deliberación do Consello da Xunta de Galicia, na súa reunión do día trinta de maio de dous mil trece, concédeselle a Medalla Castelao a:
– Ursula Heinze
– Carlos Núñez Muñoz
– María Hilda Rodríguez Rodríguez
– Coral de Ruada
– Corporación Hijos de Rivera, S.L.
– The Chieftains
Santiago de Compostela, trinta de maio de dous mil trece
RESOLUCIÓN do 24 de maio de 2013, da Secretaría Xeral para o Deporte, pola que se fan públicas as listaxes de solicitudes excluídas e pendentes de emenda, presentadas ao abeiro da Resolución do 7 de marzo de 2013 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, e pola que se procede á súa convocatoria.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/06/2013

De conformidade co disposto na Resolución do 7 de marzo de 2013, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, e pola que se procede á súa convocatoria (DOG nº 53, do 15 de marzo), unha vez recibidas as solicitudes nos correspondentes servizos provinciais de deportes e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, a Secretaría Xeral para o Deporte
Primeiro. Publicar a listaxe de solicitudes que se deberán emendar por presentaren a documentación incompleta. Tal relación recóllese no anexo I desta resolución, ordenada polo nome da entidade.
Segundo. Publicar a listaxe de solicitudes excluídas e o motivo da exclusión. Tal relación recóllese no anexo II desta resolución, ordenada polo nome da entidade.
Terceiro. Estas listaxes exporanse nos taboleiros de anuncios dos servizos provinciais e da Secretaría Xeral para o Deporte, así como na páxina web www.deportegalego.es
Cuarto. Os interesados poderán formular reclamacións, emendar erros e a falta de documentación nun prazo de dez (10) días hábiles, contados desde o día seguinte ao da publicación desta resolución no Diario Oficial de Galicia, ante os respectivos servizos provinciais de deportes. Transcorrido este prazo sen que se emenden as deficiencias, considerarase que o interesado desiste da súa petición, logo da resolución ditada nos termos previstos no artigo 42 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 24 de maio de 2013
RESOLUCIÓN do 28 de maio de 2013, da Secretaría Xeral para o Deporte, pola que se dá publicidade aos convenios de colaboración subscritos por esta secretaría no primeiro cuadrimestre do ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/06/2013

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único.
Darlle publicidade á relación de convenios de colaboración subscritos pola Secretaría Xeral para o Deporte durante o primeiro cuadrimestre do ano 2013, que se incorpora como anexo a esta resolución.
Santiago de Compostela, 28 de maio de 2013
RESOLUCIÓN do 23 de maio de 2013 pola que se dá publicidade aos convenios de colaboración subscritos por esta axencia no primeiro cuadrimestre do ano 2013.
Axencia Galega de Infraestruturas — III. Outras disposicións — 05/06/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Axencia Galega de Infraestruturas no primeiro cuadrimestre do ano 2013, que se incorpora como anexo a esta resolución.
Santiago de Compostela, 23 de maio de 2013
RESOLUCIÓN do 6 de maio de 2013, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 7/2012, do 28 de xuño, de montes de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/06/2013

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 6 de maio de 2013
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 16 de abril de 2013, adoptou o seguinte acordo:
De conformidade coas negociacións previas realizadas polo grupo de traballo constituído por Acordo da Comisión Bilateral de Cooperación Administración Xeral do Estado-Comunidade Autónoma de Galicia do día 1 de outubro de 2012, para o estudo e proposta de solución das discrepancias competenciais manifestadas en relación co artigo 96.2 e a disposición derradeira primeira, vinte, da Lei 7/2012, do 28 de xuño, de montes de Galicia, ambas as partes considéranas solucionadas, nos seguintes termos:
Primeiro. En relación co artigo 96.2 da Lei 7/2012, ambas as partes entenden que o dito precepto debe interpretarse de acordo coa distribución competencial constitucionalmente establecida e, en consecuencia, aplicarse exclusivamente ás infraestruturas de competencia autonómica ou local en Galicia, con exclusión, por tanto, das de competencia da Administración xeral do Estado, respecto das que non procederá en ningún caso que o informe da Administración forestal teña carácter vinculante.
Segundo. No que se refire á disposición derradeira primeira da Lei 7/2012, número vinte, pola que se modifica o artigo 22 da Lei 3/2007, do 9 de abril, de prevención e defensa contra os incendios forestais de Galicia, ambas as partes entenden que o réxime nel establecido non resulta de aplicación nas zonas de servidume ou afección das infraestruturas de competencia estatal, suxeitas a un réxime xurídico específico, nin por tanto á Administración xeral do Estado ou ás entidades dependentes ou vinculadas a ela. Sen prexuízo disto, ambas as partes manifestan a súa vontade de promover a sinatura do correspondente convenio entre elas co fin de incorporar ao seu contido previsións coherentes co disposto no primeiro inciso do dito artigo ás zonas de dominio publico, servidume e afección de infraestruturas e instalacións da competencia do Estado de acordo coa vixente orde competencial.
Terceiro. Comunicar este acordo ao Tribunal Constitucional por calquera dos órganos mencionados no artigo 33.2 da Lei orgánica do Tribunal Constitucional, para os efectos que no propio precepto se recollen, así como inserir o presente acordo no Boletín Oficial del Estado e no Diario Oficial de Galicia.
Madrid, 18 de abril de 2013